Coordenadas: 41°17′N 8°23′O﻿ / ﻿41.283, -8.383


**Paços de Ferreira** é un concello portugués do distrito do Porto, rexión de Entre Douro e Minho e subrexión do Vale do Sousa e Baixo Tâmega. No ano 2011 tiña 56.340 habitantes.

Xeografía
---------

O concello, de 70,99 km², ten a súa capital na vila do mesmo nome, de 7.491 habitantes (2011), e abrangue 12 freguesías. Limita ao leste co concello de Lousada, ao sur co de Paredes, ao suroeste co de Valongo e ao oeste e ao norte co de Santo Tirso. Está atravesado polo río Ferreira, afluente do río Sousa, que á súa vez é afluente do río Douro. A serra da Agrela é unha pequena elevación que limita o concello polo oeste.

Ten unha densidade de poboación moi elevada, sendo un dos municipios con maior porcentaxe de poboación nova de Portugal. Até o 2013 abranguía 16 freguesías, pero trala reforma administrativa dese ano pasaron a 12: uníronse Paços de Ferreira con Modelos, Arreigada con Frazão, e Sanfins de Ferreira con Lamoso e Codessos. Case todas as freguesías son bastante homoxéneas en número de habitantes, pero as mais poboadas son as cidades de Paços de Ferreira e Freamunde, as vilas de Frazão e Carvalhosa, e as aldeas de Ferreira e Seroa.

Portugal **Freguesias de Paços de Ferreira**| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Escudo | Freguesía | Poboación (2011) | Área |
| --- | --- | --- | --- |
|  | Arreigada | 1 999 hab. | 2,16 km² |
|  | Carvalhosa | 4 583 hab. | 5,97 km² |
|  | Codessos | 1 011 hab. | 2,10 km² |
|  | Eiriz | 2 303 hab. | 4,86 km² |
|  | Ferreira | 4 341 hab. | 5,89 km² |
|  | Figueiró | 2 496 hab. | 2,67 km² |
|  | Frazão | 4 264 hab. | 5,35 km² |
|  | Freamunde | 7 789 hab. | 4,68 km² |

 | 

| Escudo | Freguesía | Poboación (2011) | Área |
| --- | --- | --- | --- |
|  | Lamoso | 1 613 hab. | 3,02 km² |
|  | Meixomil | 3 676 hab. | 4,31 km² |
|  | Modelos | 1 594 hab. | 2,45 km² |
|  | Paços de Ferreira | 7 491 hab. | 4,99 km² |
|  | Penamaior | 3 819 hab. | 7,91 km² |
|  | Raimonda | 2 576 hab. | 3,81 km² |
|  | Sanfins de Ferreira | 3 139 hab. | 6,53 km² |
|  | Seroa | 3 646 hab. | 6,05 km² |

 |

 |

Historia
--------

Ata as revolucións liberais do inicio do século XIX, formou parte do Couto de Ferreira. O actual concello existe dende 6 de novembro de 1836, e a antiga vila de Paços de Ferreira ten a categoría de cidade dende 20 de maio de 1993.

Economía
--------

Paços de Ferreira é coñecido como a "Capital do Móvel" (Capital dos Mobles) xa que a súa industria de fabricación de mobles é a que máis produce en Portugal e unha das máis importantes de Europa. As estradas do concello, coas súas centenas de tendas de mobles, son consideradas a maior mostra de mobiliario de toda a Europa.

Deporte
-------

Na cidade pacense xoga o club de fútbol FC Paços de Ferreira, que participou unha vez na Liga de Campións da UEFA e tres veces na UEFA Europa League, e foi tamén finalista da Taça de Portugal e da Taça da Liga de Portugal.

Patrimonio
----------

Citania de Sanfins (Núcleo familiar reconstituído).
Citania de Sanfins (Balneario castrexo).
O Dolmen de Lamoso foi declarado Inmóbel de Interese Público o 24 de xaneiro de 1967. O Penedo das Ninfas, en Sanfins de Ferreira, foi declarado IIP o 17 de abril de 1953. A Citânia de Sanfins, un dos maiores e máis importantes castros do noroeste peninsular, foi declarado Monumento Nacional o 20 de agosto de 1946.

O Mosteiro de Ferreira, de estilo románico, foi declarado Monumento Nacional o 3 de febreiro de 1928. O Pelourinho de Paços de Ferreira foi declarado IIP o 11 de outubro de 1933. Outro patrimonio destacable do concello é a Casa da Praça, a capela de San Francisco (Freamunde) e o cruzeiro de Eiriz.

Galería de imaxes
-----------------

* Cruceiro e Igrexa MatrizCruceiro e Igrexa Matriz
* Casa do ConcelloCasa do Concello
* Xardín MunicipalXardín Municipal

|  |  |
| --- | --- |
| Control de autoridades | 
* Wd: Q946398
* WorldCat
* VIAF: 153669758
* GeoNames: 8010585
* MusicBrainz: ID
* OSM: 3658971

 |